sagorsarker/bangla-wikipedia huggingface dataset:
অ্যানেত্তে অলজোন

আনেত্তে অলজোন একজন সুইডিশ শিল্পী যিনি ১৯৭১ সালের ২১শে জুন জন্ম গ্রহণ করেন; তিনি মূলত পরিচিত সুইডিশ পাওয়ার মেটাল ব্যান্ড নাইটউইশ-এর মূল ভোকাল হিসেবে। তিনি আগে অ্যালিসন অ্যাভেনিউ নামের একটি সুইডিশ ব্যান্ডের ভোকাল ছিলেন। তার গলার সীমা সোপরানো স্তরের। তিনি উইথইন টেম্পটেশন ব্যান্ডের শ্যারন ডেন আদেলের ও ইপিকা ব্যান্ডের সিমোনে সিমোনেরে একজন ভক্ত। ২০০৭ সালের প্রথমদিকে তিনি নাইটউইশ ব্যান্ডে যোগ দেন মূল গায়িকা হিসেবে। প্রায় ২০০০ প্রার্থী থেকে তিনি নির্বাচিত হন।
আনেত্তে অলজোন একটি সঙ্গীত পরিবারে জন্মগ্রহণ করেন ও ছোটবেলা থেকেই গান গাইছেন। তার মা তাকে জোর করে ওবোয় বাজাতে বলেছিলেন ৮ বছর ধরে।তিনি তার মায়ের ব্যান্ডের সাথে সফর করতেন ও মাঝে মাঝে গাইতেন তাদের সাথে।পরে তিনি বিভিন্ন ট্যালেন্ট শোতে অংশ নিতেন ও তাদের থেকে নানা প্রশংসার স্বীকৃতি লাভ করেন। মাত্র ১৭ বছর বয়সে তিনি একটি ব্যান্ডে যোগ দেন যার নাম টেক কাভার, যারা মূলত নানা ব্যান্ডের গান কাভার করত। এটা ছিল অল্প সময়ের জন্য তার পরে তিনি নানা ব্যান্ডের সাথে কাজ করেন। ২১ বছর বয়সে তিনি গ্রান্সল্যান্ড নামের রক ব্যান্ডে যোগ দেন। তিনি বিভিন্ন ব্যান্ডের সাথে কোরাস গান গাইতেন ও বিয়েতে গান করতেন। তিনি কন্সপাইরেসি নামের একটি অ্যালবামে অংশ নেন মাইকেল বরম্যানের সাথে। কোপেনহেগেন কনজারভেটরিতে তিনি তার গানের শিক্ষা লাভ করেন প্রাথমিক সময়ে একজন ব্যক্তিগত শিক্ষকের সহযোগিতায়।ম্যলমো সঙ্গীত বিশ্ববিদ্যালয়ে একজন ব্যক্তিগত শিক্ষকের কাছে তিনি বর্তমানে পড়ালেখা করছেন যখন দরকার হয়।
ডার্ক প্যাসন প্লে নামের অ্যালবামে তিনি প্রথম নাইটউইশ ব্যান্ডের সাথে গান করেন। এটা বের হওয়ার সাথে সাথেই অ্যালবামটি জার্মানি, ক্রোয়েশিয়া, ফিনল্যান্ড, সুইজারল্যান্ড ও হাঙ্গেরীতে প্রথম অবস্থানে চলে আসে ও আমেরিকাসহ ১৬টি দেশের শীর্ষ ১০০ গানের তালিকাতে চলে আসে। সারা বিশ্বে তা ১.৫ মিলিয়ন কপি বিক্রি হয়।
নাইটউইশ

নাইটউইশ ফিনল্যান্ডের একটি সিম্ফোনিক পাওয়ার মেটাল ব্যান্ড ১৯৯৬ সালে যা গিটারিস্ট এম্পু ভিরনেন ,সাবেক ভোকাল টারজা টুরুনেন, কি-বোর্ডিস্ট টমাস হলোপেইনেনের মাধ্যমে গঠিত হয়। ব্যান্ডটি প্রায় ১৫ মিলিয়নের মতো অ্যালবাম, ডিভিডি ও অনলাইন সামগ্রী বিক্রি করেন। ১৯৯৭ সালে প্রকাশিত তাদের একক গান দ্যা কার্পেন্টার ও তাদের প্রথম অ্যালবাম অ্যাঞ্জেলস ফল ফার্স্ট জন্য তারা তাদের নিজ দেশে বিখ্যাত ছিল, কিন্তু তারা সারা পৃথিবীতে খ্যাতি পায় ওসেনবর্ন, উইশমাস্টার ও সেঞ্চুরি চাইল্ড অ্যালবামের জন্য যা ১৯৯৮, ২০০০ ও ২০০২ সালে প্রকাশিত হয়। ২০০৪ সালের অ্যালবাম ওয়ান্স ১.২ মিলিয়ন কপি বিক্রি হয় ও আমেরিকার এমটিভিতে তাদের গান প্রচারিত হয়। একক গান উইশ আই হ্যাড অ্যাঞ্জেল আমেরিকান সিনেমার সাউন্ডট্র্যাক হিসেবে প্রকাশিত হয়। ভোকাল টুরুনেনের পরিবর্তে ২০০৭ সালের মে মাসে দলে যোগ দেন অ্যানেত্তে অলজোন যিনি আগে অ্যালিসন অ্যাভেনিউ নামের একটি সুইডিশ ব্যান্ডের ভোকাল ছিলেন। সেই বছরের শরৎকালে তাদের ডার্ক প্যাসন প্লে নামের অ্যালবাম বের হয় ও তা সারা বিশ্বে ১.৫ মিলিয়ন কপি বিক্রি হয়।
প্যারামোর

প্যারামোর একটি আমেরিকান রক ব্যান্ড যা ২০০৪ সালে টেনেসির ফ্রাঙ্কলিনে গঠিত হয়। ব্যান্ডের সদস্যরা হচ্ছেন ভোকাল হেইলেই উইলিয়ামস, লিড গিটারিস্ট জোস ফাররো, বেজিস্ট জেরেমি ডেভিস, ড্রামার জ্যাক ফাররো ও রিদম গিটারিস্ট টেইলর ইয়র্ক। দলটি তাদের ডেব্যু অ্যালবাম অল উই নো ইজ ফলিং ২০০৫ সালে মুক্তি পায় ও ২০০৭ সালে তাদের ২য় অ্যালবাম রায়ট মুক্তি পায় যা আমেরিকাতে প্লাটিনাম ও অস্ট্রেলিয়া, কানাডা, নিউজিল্যান্ড ও ইংল্যান্ডে গোল্ড সনদ পায়। প্যারামোরের ৩য় অ্যালবাম ব্র্যান্ড নিউ আইস ২০০৯ সালের ২৯শে সেপ্টেম্বর বের হয় যা ছিল তাদের সবচেয়ে সফল অ্যালবাম।
২০০২ সালে মাত্র তের বছর বয়সে হেইলেই উইলিয়ামস মিসিসিপি থেকে টেনেসিতে চলে আসে ও যেখানে সে হাই স্কুলে দু’ভাই জোস ফারো ও জ্যাক ফারোর দেখা পায়।ব্রেট ম্যানিং-এর কাছে তিনি ভোকালের তালিম নিতে থাকেন আসার কিছু পরেই। ব্যান্ডটা আনুষ্ঠানিকভাবে ২০০৪ সালে গঠিত হয়।
২০০৫ সালের ১৪ই জুলাই তাদের প্রথম অ্যালবাম অল উই নো ইজ ফলিং মুক্তি পায় ও বিলবোর্ডের ৩০তম স্থান পায়। প্যারামোর তাদের প্রথম একক গান প্রেসার বের করে ঐ অ্যালবাম থেকে ও ভিডিও বানায়। কিন্তু তা ব্যর্থ হয় শ্রোতাদের মনোযোগ আকর্ষণ করতে। ২০০৭ সালের জানুয়ারীতে তাদের অ্যালবাম রায়টের কাজ শুরু করে যা জুনের ১২ তারিখে প্রকাশিত হয়। এই অ্যালবামটি বিলবোর্ডে ২০তম ও ইংল্যান্ডে ২৪ তম স্থান পায় এবং আমেরিকাতে প্রথম সপ্তাহে ৪৪০০০ কপি বিক্রি হয়। ১১ অক্টোবর ২০০৭ সালে প্যারামোরের মিউজিক ভিডিও ক্র্যাশক্র্যাশক্র্যাশ আমেরিকাতে মুক্তি পায় রায়ট অ্যালবাম থেকে পরবর্তী একক গান হিসেবে। এই ভিডিওতে দেখা যায় একটা খোলা মরুভূমিতে প্যারামোর ব্যান্ডের ওপর গোয়েন্দাগিরি করা হচ্ছে ও পরে তাদের বাদ্যযন্ত্র ভেঙ্গে ফেলা হয়। ১৯শে নভেম্বর এই গানটা আমেরিকাতে প্রকাশিত হয় ও ১২ই নভেম্বর ইংল্যান্ডে প্রকাশিত হয়। প্যারামোর ২০০৮ সালে ৫০তম গ্রামি অ্যাডওয়ার্ডে সেরা নতুন শিল্পী হিসেবে পুরস্কারের জন্য মনোনীত হয়। কিন্তু এ্যামি ওয়াইন হাউজের কাছে পরাজিত হয়। হেইলেই উইলিয়ামস ব্যান্ডটি মেয়ে ভিত্তিক প্রসঙ্গে বলেন যে প্যারামোর মেয়ে প্রধান ব্যান্ড না এবং এটা গান করে মানুষ যাতে সংগীত পছন্দ করে, এজন্য না যে লোকেরা আমার যৌনতা নিয়ে কথা বলবে। প্যারামোর এমটিভির জন্য আনপ্লাগড কনসার্টে অংশ নেয়। ২০১০ সালে মে মাসে তারা ঘোষণা করে যে তারা নভেম্বরে সংক্ষিপ্ত সময়ের জন্য ইংল্যান্ড সফরে যাবে।
উইথইন টেম্পটেশন

উইথইন টেম্পটেশন একটি ডাচ মেটাল ব্যান্ড যা ১৯৯৬ সালে গঠিত হয় ভোকাল শ্যারেন ডেন আদেল ও গিটারিস্ট রবার্ট ওয়েস্টারহল্টের মাধ্যমে। তারা সিম্ফোনিক মেটাল ও গোথিক মেটাল ব্যান্ড বলে বর্ণনা করা হলেও শ্যারন ডেন আদেল বলেন যে তারা সিম্ফোনিক রক ব্যান্ড। তাদের প্রথম অ্যালবাম এন্টার প্রকাশের পর তারা আন্ডারগ্রাউন্ডে বিখ্যাত হয়ে ওঠেন। ২০০১ সালে তারা সাধারণ মানুষের কাছে পরিচিত হয়ে ওঠেন তাদের মাদার আর্থ অ্যালবামের আইস কুইন গান দিয়ে যা ডাচ চার্টের ২য় স্থান পায়। তাদের পরবর্তী অ্যালবাম সাইলেন্ট ফোর্স চার্টে ১ম স্থান পায় যা তাদের সর্বশেষ অ্যালবাম দ্যা হার্ট অব এভরিথিং্যের জন্যও সত্য। ২০০৮ সালে তারা একটি লাইভ ডিভিডি ও সিডি প্রকাশ করে যার নাম ব্ল্যাক সিম্ফোনি যা মেট্রো পোল অর্কেস্ট্রায় ধারণ করা হয়। ২০০৯ সালে তাদের এন অ্যাকুস্টিক নাইট ইন থিয়েটার অ্যালবাম বের হয়।
রবার্ট ওয়েস্টারহল্টের তার পুরানো ব্যান্ড দ্যা সার্কেল ছেড়ে এই ব্যান্ড করেন তার দীর্ঘদিনের পার্টনার শ্যারেন ডেন আদেলের সঙ্গে। ২০০৮ সালে ৫ই আগস্ট তাদের অ্যালবাম মাদার আর্থ ও সাইলেন্ট ফোর্স মুক্তি পায় প্রথমবারের মতো আমেরিকায় রোডরানার রেকর্ডসের মাধ্যমে। তাদের অ্যান অ্যাকুস্টিক নাইট ইন থিয়েটার অ্যালবামটি ইউটোপিয়া নামের একক গানের সাথে মুক্তি পায় ও সারা বিশ্বে সেটা ৫৪ লাখ কপি বিক্রি হয়। তাদের গান হোয়াট আই হ্যাভ ডান গিটার হিরো-ওয়ার্ল্ড ট্যুরে পাওয়া যাচ্ছে। ২০০৭ সালে তারা প্রথম বারের মতো আমেরিকা সফর করে ও প্রায় ১৩টি স্থানে গান পরিবেশন করে যা বোস্টন শহরে শুরু হয়ে শেষ হয় অ্যা্রিযোনাতে।
দশা মড্যুলেশন

দশা মড্যুলেশন (পিএম) এক ধরনের মডুলেশন যা বাহক তরঙ্গের দশার তাৎক্ষণিক পরিবর্তনকে প্রকাশ করে। ফ্রিকুয়েন্সি মড্যুলেশনের (এফএম) মতো দশা মড্যুলেশন অতটা ব্যবহৃত হয় না। কারণ হিসেবে বলা যায় এতে জটিল গ্রাহক যন্ত্রাংশ লাগে ও দ্ব্যর্থতাবোধক সমস্যা দেখা যেতে পারে মান নির্ণয়ে যেমন দশা +১৮০° থেকে -১৮০° পর্যন্ত পরিবর্তিত হতে পারে।
ধরা যাক, যে সংকেতটি পাঠাতে হবে (মডুলেটিং সংকেত) তা হলো formula_1 বাহক সংকেত হলোঃ
এখন মডুলেটেড সংকেতটি হলোঃ
এখানে আমরা বুঝতে পারি যে কীভাবে দশার পরিবর্তন ঘটছে। এখানে বাহকের ফ্রিকুয়েন্সির পরিবর্তনও ঘটছে। তাই আমরা একে এক ধরনের ফ্রিকুয়েন্সি মড্যুলেশন বলতে পারি।
দশা মড্যুলেশনের তরঙ্গের মতো আচরণ ব্যাখা করা কঠিন, তবে আমরা গাণিতিকভাবে আমরা ২টি ব্যাপার দেখতে পাইঃ
যেখানে, formula_5 এবং formula_6 হলো মড্যুলেশন সূচক। এটাকে পি এমের জন্য কারশনের নীতি বলে।
মড্যুলেশন সূচক হলো মডুলেটেড চলক কতটা তার মডুলেশন বিহীন স্তরে পরিবর্তিত হতে পারে তার পরিমাপ। এটা বাহক সংকেতের দশার সাথে সাথে পরিবর্তিত হয়।
formula_8 হলো শীর্ষ দশা পরিবর্তন।
অন অফ কিয়িং

অন অফ কিয়িং (ওওকে) হলো এক ধরনের মড্যুলেশন যা বাহক সংকেতে ডিজিটাল তথ্যের উপস্থিতি যা অনুপস্থিতিকে নির্দেশ করে। সোজা কথায় একটি নির্দিষ্ট সময়ের বাহকের উপস্থিতির জন্য বাইনারী এক ও নির্দিষ্ট সময়ের বাহকের অনুপস্থিতির জন্য বাইনারী শুন্য ধরা হয়। অনেক ক্ষেত্রে আরো অন্য তথ্যও সন্নিবেশিত থাকে।এটা আসলে ইউনিপোলার এনকোডিং-এর বিপরীত ব্যাপার।
অন অফ কিয়িং রেডিও ফ্রিকুয়েন্সির ওপরে মোর্স কোড পাঠানোর একটা কৌশল যদিও যেকোন ডিজিটাল এনকোডিং ব্যবহার করা যেতে পারে। আই এস এম ব্র্যান্ডে অন অফ কিয়িং ব্যবহার করা হয় এক কম্পিউটার থেকে আরেকটিতে তথ্য পাঠাতে। অন অফ কিয়িং খুব বেশি দক্ষ ব্যাপার না কারণ বাহক সংকেতের মানের পরিবর্তন ঘটে খুব।ছোট থেকে মাঝারি গতির সিগণ্যালিং-এ এটা ব্যবহার করা হয়ে থাকে। মাঝারি উচ্চ গতির সিগণ্যালিং-এ ফ্রিকুয়েন্সি সিফট কিয়িং ব্যবহার করা হয়। রেডিও ফ্রিকুয়েন্সি বাহক তরঙ্গে অন অফ কিয়িং ব্যবহার করা হয় অপটিক্যাল যোগাযোগ মাধ্যমে। বিমান চলাচলে মনুষ্যবিহীন এয়ারপোর্টে পাইলট রানওয়ের বাতি জ্বালাতে এটা ব্যবহার করতে পারে।
শ্যারন ডেন আদেল

শ্যারন ডেন আদেল একজন ডাচ গায়িকা যিনি হল্যান্ডের সিম্ফোনিক রক ব্যান্ড উইথইন টেম্পটেশন-এর মূল ভোকাল। তিনি মাত্র ১৩ বছর বয়স থেকে গান গাইছেন যা প্রথমে ছিল ব্লুজ রক ব্যান্ড ক্যাসিরোতে এবং রবার্ট ওয়েস্টারহল্ট ১৯৯৬ সালে উইথইন টেম্পটেশন গঠন করেন। তার জন্ম ১৯৭৪ সালের ১২ই জুলাই।
তার ছেলেবন্ধু রবার্ট ওয়েস্টারহল্টকে সঙ্গে নিয়ে শ্যারন ডেন আদেল তাদের ব্যান্ড উইথইন টেম্পটেশন গঠন করেন। তিনি তাদের কাজকে মহাকাব্যিক ও নাটকীয় বলে বর্ণনা করেন। প্রাতিষ্ঠানিক কোন শিক্ষা না থাকলেও তার গান ব্যান্ডের মূল চালিকাশক্তি। মেজ্জো সোপরানো স্তরে গান করলেও তার গলা আসলে হালকা ধরনের ও গানের কথা তার গলার সীমাকে পরিবর্তন করে। শ্যারন একটি ফ্যাশন কোম্পানীতে কাজ করত গানের জগতে আসার আগে।তার গান আইস কুইন জনপ্রিয় হওয়ার পর তিনি তার ফ্যাশন কোম্পানীর কাজ ছেড়ে দেন। তার ফ্যাশন জগতের অভিজ্ঞতাকে তিনি তার পোশাক পরিধানে ও ব্যান্ডের পোষাকের ব্যাপারে প্রয়োগ করেন।
ইভা লুনা নামের তার ও তার ছেলেবন্ধুর একটি মেয়ে আছে যে ২০০৫ সালের ৭ই ডিসেম্বর জন্মগ্রহণ করে।দ্যা সাইলেন্ট ফোর্স সফরের সময় তিনি গর্ভবতী হন। হাপলো ও লোলা নামের ২টি বিড়াল নিয়ে তারা হল্যান্ডের হিলভারসামে বাস করেন। ২০০৯ সালের ৫ই ফেব্রুয়ারি শ্যারন ঘোষণা করেন তিনি আবার গর্ভবতী হয়ে পড়েছেন। ২০০৯ সালের ১লা জুন তার ছেলে রবিন আইডেন ওয়েস্টারহোল্ট জন্ম নেয়। ৩২ সপ্তাহ ৬দিনের মাথায় সে জন্ম নেয় অপরিপক্ক অবস্থায়।
অ্যামি লি

অ্যামি লাইন হার্টজলার একজন আমেরিকান গায়িকা, সঙ্গীত রচয়িতা ও ক্ল্যাসিক্যাল পিয়ানোবাদক যার জন্ম ১৯৮১ সালের ১৩ই ডিসেম্বর। তিনি সহকারী প্রতিষ্ঠাতা ও মূল গায়িকা রক ব্যান্ড ইভানেসেন্স-এর। তার সঙ্গীত ভুবনের অণুপ্রেরণা হলেন মোজার্ট থেকে আধুনিক কালের বজর্ক, টরি আমোস, ড্যানি ইলফ ম্যান ও প্লাম্ব।
তার বাবা জন লি ছিলেন একজন ডিস্ক জকি ও টেলিভিশন ব্যক্তিত্ব ও মার নাম ছিল সারা কারগিল। ক্যারি ও লরি নামের তার দুইজন বোন ছিল ও রবি নামের একজন ভাই ছিল।একটি দুরারোগ্য রোগে আক্রান্ত হয়ে ১৯৮৭ সালে তার একটি ছোট বোন ৩ বছর বয়সে মারা যায়। হ্যালো গানটি যা ফলেন অ্যালবামের ও দ্যা ওপেন ডোর অ্যালবামের লাইক ইউ গান দু’টি তার বোনকে উদ্দেশ্য করে লেখা হয়। তিনি নয় বছর ধরে পিয়ানো শেখেন। তার পরিবার নানা স্থানে ভ্রমণ করে ফ্লোরিডা থেকে ইলিনোয়িস পর্যন্ত এবং আরকানাসের লিটল রকে তারা স্থায়ী হয়। তিনি মিডল টেনিসি স্টেট বিশ্ববিদ্যালয়ে গানের তত্ত্ব ও গঠন সম্পর্কে সংক্ষিপ্ত শিক্ষা লাভ করেন এবং পরে ইভানেসেন্স ব্যান্ডে মনোযোগ দিতে গিয়ে পড়াশোনার ইতি টানেন।
মাচ মিউজিক নামের একটি সরাসরি গানের অনুষ্ঠানে ২০০৭ সালের ৯ই জানুয়ারি তিনি স্বীকার করেন আগের দিন তিনি বাগদান সেরে ফেলেছেন। জোস হার্টজলার নামের একজন থেরাপিস্ট ও দীর্ঘদিনের বন্ধু তাকে প্রস্তাব করেন। পরে এক সাক্ষাৎকারে তিনি বলেন যে গুড এ্যানাফ ও ব্রিং মি টু দ্যা লাইফ গান ২টি তাকে উদ্দেশ্য করে করা হয়েছে। ৬ই জানুয়ারি ২০০৭ সালে তারা বিয়ে সম্পন্ন করেন ও তাদের মধুচন্দ্রিমা সম্পন্ন হয় বাহামা দ্বীপ পুঞ্জের কাছে। পরে তিনি বলেন এখন তিনি দাপ্তরিকভাবে মিসেস অ্যামি হার্টজলার।
স্পেস মড্যুলেশন

স্পেস মডুলেশন এক ধরনের রেডিও অ্যাম্পলিচ্যুড মড্যুলেশন কৌশল যা যন্ত্রপাতির ল্যান্ডিং সিস্টেমে ব্যবহার করা হয় যেখানে ত্রিমাত্রিক স্থানে নানা গভীরতার মড্যুলেশন বানানোর জন্য একাধিক রেডিও এ্যান্টেনা ব্যবহার করা হয় বিভিন্ন রেডিও ফ্রিকুয়েন্সি ক্ষমতার ও দশার। এই মড্যুলেশন কৌশল অন্যান্য ট্রান্সমিটারে ব্যবহৃত অন্তঃস্থ মড্যুলেশন থেকে ভিন্ন যেখানে দু’টি স্বতন্ত্র সংকেতের দশা ও ক্ষমতাকে বাতাসে মেশানো হয় মড্যুলেটর ছাড়া।
একটি উড়োজাহাজ আইএলএস রিসিভারের ধারণের বিভাগটি নানা গভীরতার মড্যুলেশন শনাক্ত করতে পারে।
আইএলএস ২টি রেডিও ফ্রিকুয়েন্সির সংকেত ব্যবহার করে, একটি হলো প্রত্যেক গ্রাউন্ড স্টেশনের জন্য (প্রায় ১১০ MHz এলএলজ-এর জন্য এবং ৩৩০ MHz জিপির জন্য) ২টি অ্যাম্পলিচ্যুড মড্যুলেটেড সংকেত (৯০ Hz এবং ১৫০ Hz) পাঠানোর জন্য যা লোকালাইজারের মধ্য দিয়ে যায়। এই সংকেতই রানওয়ে থেকে বিমানের দিকে যায় ও উড়োজাহাজ এটা ব্যবহার করে ল্যান্ডিং-এর জন্য।
মড্যুলেশন গভীরতা ৯০ Hz এবং ১৫০ Hz সংকেতগুলোর পরিবর্তিত হয় উড়োজাহাজের অবস্থান চূড়ান্ত স্থান হতে পরিবর্তনের সাথে সাথে। উড়োজাহাজ সঠিক পথে থাকলে মড্যুলেশন গভীরতার মান শুন্য হয়।
রনোভে

দানববিদ্যা অনুযায়ী, রনোভে হলেন নরকের একজন অভিজাত ব্যক্তি বিশটির মতো দানবদের আদেশ দিয়ে পরিচালনা করেন। তিনি শিক্ষা দেন অলংকারশাস্ত্র, ভাষা এবং দান করেন ভালো ও অনুগত চাকর এবং বন্ধুদের আনুগত্য ও হিংসা।
তার আগমনের বিস্তারিত বর্ণনা ছাড়া তিনি একজন কর্মচারী সহকারে দৈত্য হিসেবে চিত্রিত হয়েছেন। তিনি পুরাতন আত্মাদের সংগ্রাহকও এবং জরাগ্রস্ত মানুষ ও পশু যখন মৃত্যুর কাছাকাছি আসে তখন তিনি পৃথিবীতে এসে তাদের আত্মা সংগ্রহ করেন।
হাতিবাগান

হাতিবাগান হল ভারতের পশ্চিমবঙ্গ রাজ্যের রাজধানী কলকাতার উত্তরভাগে অবস্থিত শ্যামপুকুর ও বড়তলা থানা এলাকার অন্তর্গত একটি অঞ্চল। শ্যামবাজারের পাশে অবস্থিত এই অঞ্চলটি দোকানপাট, বাজার, সিনেমা হল ও পুরনো নাট্যমঞ্চের জন্য বিখ্যাত। কলকাতার অন্য কোনও অঞ্চলে এতগুলি সিনেমা হল ও থিয়েটার দেখা যায় না। হাতিবাগানের একটি জনপ্রিয় বিখ্যাত সিনেমা হল তথা নাট্যমঞ্চ হল স্টার থিয়েটার। কলকাতার প্রাচীনতম ঐতিহ্যবাহী বাজারগুলির একটিও হাতিবাগানে অবস্থিত। এখানে বাংলার রেশম ও তাঁতের শাড়ি বিক্রি হয়। হাতিবাগান প্রধানত কলকাতা পৌরসংস্থার ১০ ও ১১ নং ওয়ার্ডের অন্তর্গত। দ্বিতীয় বিশ্বযুদ্ধের সময় জাপানি বিমানবাহিনী হাতিবাগানে একটি বোমা ফেলেছিল। কিন্তু সেটি ফাটেনি। ২০১২ সালের ২২ মার্চ এক অগ্নিকাণ্ডে হাতিবাগান বাজারের একটি বড়ো অংশ ভস্মীভূত হয়।
"হাতিবাগান" নামটির উৎপত্তি নিয়ে দু'টি মত প্রচলিত আছে। বাংলায় "হাতি" শব্দের অর্থ হস্তী ও "বাগান" শব্দের অর্থ উদ্যান। একটি মত অনুসারে, ১৭৫৬ সালে কলকাতা আক্রমণ করার সময় নবাব সিরাজদ্দৌলার হাতিগুলিকে এখানে রাখা হয়েছিল। অন্য মতে, এই অঞ্চলে "হাতি" পদবীধারী জনৈক ব্যক্তির একটি বাগানবাড়ি ছিল। তা থেকেই "হাতিবাগান" নামটি এসেছে। মেহতাব চাঁদ মল্লিক পরে সেই বাগানবাড়িটি কিনে নিয়েছিলেন। উল্লেখ্য, এই মেহতাব চাঁদ মল্লিকই হাতিবাগান বাজারটি প্রতিষ্ঠা করেন।
হাতিবাগান কলকাতার সবচেয়ে পুরনো জনবসতিগুলির মধ্যে একটি। সেই কারণে এই অঞ্চলটি বহু ঐতিহ্যবাহী দোকান, শতাব্দীপ্রাচীন হাতিবাগান বাজার, স্টার থিয়েটার সহ একাধিক পুরনো নাট্যমঞ্চ ও বেশ কয়েকটি সিনেমা হলের জন্য বিখ্যাত। কলকাতার অন্য কোথাও এতগুলি নাট্যমঞ্চ বা সিনেমা হল দেখা যায় না। স্টার থিয়েটার এই অঞ্চলের জনপ্রিয়তম ও অন্যতম প্রাচীন নাট্যমঞ্চ ও সিনেমা হল। ১৯শ শতাব্দীর শেষভাগে নির্মিত এই নাট্যমঞ্চে গিরিশচন্দ্র ঘোষের একাধিক নাটক মঞ্চস্থ হয়েছিল। রামকৃষ্ণ পরমহংসও একাধিকবার এই নাট্যমঞ্চে নাটক দেখতে আসেন। বর্তমানে সিনেমা হলে রূপান্তরিত স্টার থিয়েটারে টিকিটের দাম কম হওয়ায় কলকাতার অনেক মানুষ মাল্টিপ্লেক্সের পরিবর্তে এখানেই সিনেমা দেখতে আসেন। হাতিবাগানের শতাব্দীপ্রাচীন বাজারটি বাংলার রেশম ও তাঁতের শাড়ির জন্য বিখ্যাত। ২০১২ সালের ২২ মার্চ একটি অগ্নিকাণ্ডে এই বাজারের একটি বড়ো অংশ পুড়ে যায়।
অ্যানাসাইরমা

অ্যানাসাইরমা () যাকে অ্যানাসাইরমসও বলা হয় এক ধরনের ভাবভঙ্গী যেখানে স্কার্টকে উপরে তোলা হয়। এটা কিছু ধর্মীয় উপাসনাতে, স্থূলতায় ও ইন্দ্রিয়াসক্তিপূর্ণ কৌতুকে ব্যবহার করা হয়। শিল্প সম্পর্কিত কাজের বর্ণনাতেও এই শব্দ ব্যবহার করা হয়। অ্যানাসাইরমা ফ্ল্যাসিং থেকে আলাদা যা এক প্রকারের প্রদর্শনকামনা যেখানে যৌন উদ্দীপনাই মুখ্য থাকে; আর এখানে দর্শকের প্রতিক্রিয়ার জন্যই করা হয়। অ্যানাসাইরমা একধরনের প্ররোচনাপূর্ণ স্ব-উন্মোচন যেখানে একজন তার গুপ্তাঙ্গ বা নিতম্ব প্রদর্শন করে। কোন কোন সংস্কৃতিতে এটা করা হয় অতিপ্রাকৃতিক শত্রুকে ব্যঙ্গ করতে যা অনেকটা মুনিং-এর মতো।
ধর্মীয় তামাশা ও অশ্লীলতা হলো সাধারণ একটা বিষয় ডিমিটার ও ডিওনাইসুসের উপাসনায়। পৌরণিকত্তত্ববিদ অ্যাপোলোডরাসের মতে ল্যাম্বিদের তামাশাই থেস্মোফোরিয়া নামের ধর্মীয় তামাশার চর্চার কারণ, যা ডিমিটার ও ডিওনাইসুসের স্নমানে করা হত। কিন্তু অন্য পুরাণ মতে ডিমিটার দেবী বাউবো নামের একজন মহিলাকে পায় যে তাকে হাসায় নিজেকে উন্মুক্ত করে অ্যানাসাইরমা নামের ধর্মীয় ভাবভঙ্গির মাধ্যমে।
অ্যাডাল্ট মুভি থিয়েটার

অ্যাডাল্ট মুভি থিয়েটার মানে একটি সিনেমা হল যেখানে পর্নোগ্রাফিক চলচ্চিত্র দেখানো হয় প্রাপ্তবয়স্কদের। সেখানে মূলত চলমান প্রদর্শনী চলতে থাকে। তবে সিনেমা হলের সামনে কোন পোস্টারে নগ্ন ছবি প্রদর্শিত হয় না।
একটি অ্যাডাল্ট মুভি থিয়েটার বিপরীত লিঙ্গের জন্য পর্নোগ্রাফিক চলচ্চিত্র অথবা পুরুষ সমকামীদের জন্য চলচ্চিত্র প্রদর্শন করে। যদি তারা শুধুমাত্র বিপরীত লিঙ্গের জন্য পর্নোগ্রাফিক চলচ্চিত্র প্রদর্শন করে তবুও তা বিপরীত লিঙ্গকামী, সমকামী বা উভকামীদেরও আকর্ষণ করে এবং তারা যৌন কর্মে লিপ্ত হয় অন্যান্য অজানা ব্যক্তিদের সাথে।যারা এখানে আসেন তাদের বেশিরভাগই পুরুষ।
অর্ধেক বা পূর্ণ নগ্নতা, সবার সামনে হস্তমৈথুন ও যৌনকর্ম পৃষ্ঠপোষকদের জন্য বৈধ, তবে এ ধরনের আচরণ আইনগতভাবে বৈধ নয়।
তাই তাদের কখনো আটক করা হয় আবার কখনো করা হয় না। মাঝে মাঝে কিছু মুভি থিয়েটার আবার ছবির বিরতিতে স্ট্রিপটিজ বা যৌন প্রদর্শনীর আয়োজন করে অথবা অন্যান্য যৌনশিল্প সেবা গুলো দিয়ে থাকে। ভিসিআর ও ইন্টারনেট আসার আগে অ্যাডাল্ট মুভি থিয়েটার ছিল হার্ডকোর ছবি দেখার একমাত্র স্থান। এই ধরনের থিয়েটারের সংখ্যা দিন দিন কমে যাচ্ছে।
ইংল্যান্ডে লন্ডনের সোহো জেলায় একটি থিয়েটার আছে। সেখানে সারা দিনের জন্য ১৪ পাউন্ড দিয়ে ঢুকতে হয়। এখানে ২ টি স্ক্রিন আছে। একটি বিপরীতকামীদের জন্য ও আরেকটি সমকামীদের জন্য। সেখানে পুরুষদের জন্য একটি বিশাল টয়েলেট আছে। আবার আলাদা বুথ আছে ব্যক্তিগতভাবে দেখার জন্য। পাশের একটি সেক্স শপ থেকে এখানে বিনামূল্যে প্রবেশ করা যায়। এখানে নারী পুরুষ সবাই যেতে পারে।
এয়ার ফোর্স এমি

এয়ার ফোর্স এমি নেভাডার একজন বৈধ যৌনকর্মী, পর্নোগ্রাফিক অভিনেত্রী, এবং প্রাপ্তবয়স্কদের মডেল, ধারণা করা হয় তিনি সর্বকালের সবচেয়ে বেশি আয় করেন নেভাডার বৈধ পতিতালয় ব্যবসাতে এবং তারকা নামে পরিচিত এইচবিও টেলিভিশন প্রামাণ্যচিত্র কাথহাউজ: দ্যা সিরিজ-এ. এমএসএনবিসি তাকে যৌনতা বিশ্বের একজন জীবন্ত কিংবদন্তি নাম দিয়েছে। "
তিনি জন্ম নেন ওহিহো শহরের ক্লেভেল্যান্ড শহরতলীতে এবং বেসরকারী সংকীর্ণ বিদ্যালয়ে তার ৪ ভাই ও বোনের সাথে ভর্তি হন। তিনি দড়িবাজিবিদ্যা, ট্যাপ ড্যান্সিং, শারীরিক কসরত বিদ্যা, ব্যাটন , ব্যালেট , চিয়ার লিডার, জ্যাজ সঙ্গীত ও টোস্টমাস্টার বিভাগে নিজের নাম দেন। তিনি একটি ভলেন্টিয়ার ও কুটির শিল্প অনুষ্ঠানেও স্বেচ্ছা সেবক হিসেবে দায়িত্ব পালন করেন।তিনি অশ্বারোহণ বিদ্যায় শ্রেষ্ঠত্ব লাভ করেন ও ওহাইও স্টেট পনি হান্টার চ্যাম্পিয়ান হন ও আরো অনেক পুরস্কার জিতে নেন।
১৯৮৫ সালে তিনি আমেরিকার বিমান বাহিনীতে যোগ দেন এবং সার্বক্ষনিক কর্মঠ দায়িত্ব পালন করে সন্মানসূচক চাকরি চ্যুতি লাভ করেন। তিনি ছিলেন প্রথম নারী যিনি প্যাসিফিক এয়ার ফোর্সেস রিজিওন্যাল ট্রেনিং সেন্টারের জন্য এয়ার বেইজ গ্রাউন্ড ডিফেন্স ইন্সট্রাক্টর হিসেবে দায়িত্ব পালন করেন। তিনি প্রতিবন্ধিকতা সম্পর্কীত একটি কাজের পরে তিনি সন্ত্রাসবাদ বিরোধী বিষেসজ্ঞ হিসেবে কাজ করেন।তিনি আইন প্রয়োগ ও নিরাপত্তার দায়িত্বও পালন করেন।তিনি কূটনৈতিক নিরাপত্তার দায়িত্ব, নৌ গোয়েন্দা বিভাগে, সামরিক বিশেষ বিভাগে ও খোঁজ ও মেরামত দলের দায়িত্বও পালন করেন । তিনি ২টি এয়ারম্যান অব দ্যা ইয়ার, উইম্যান অব দ্যা ইয়ার ও এস.পি এব দ্যা ইয়ার পুরস্কার লাভ করেন।ফার্নান্দো ও ইমেলেদা মার্কোসকে সরকার পতনের পর ফিলিপাইনের বাইরে যেতে সাহায্যকারী দলে তিবি ছিলেন। ১৯৯০ সালে সন্মানসূচক অবসর পান নেল্লিস আএফবিতে লাস ভেগাসে।
আমেরিকান বিমান বাহিনী থেকে সন্মানসূচক অবসর গ্রহণের তিন মাস আগে তিনি ১৯৯০ সালে নেভাডার চিকেন রাঞ্চ নামের গণিকালয়ে আবেদন করেন এবং তারপর থেকেই নেভাদার সবচেয়ে উল্লেখযোগ্য ও বিখ্যাত গণিকালয়ে তিনি বৈধ ও লাইসেন্স প্রাপ্ত যৌনকর্মী হিসেবে কাজ শুরু করেন। বৈধ নেভাদা যৌনকর্মী হিসেবে তিনি গণিকালয় থেকে বাসায় চলে আসলে তার আয় অর্ধেকে নেমে আসে। পূর্বে তিনি মাসে ১০০০০ থেকে ৫০০০০ ডলার মাসে আয় করতেন। তিনি তার সামরিক জীবনের কথা স্মরণ করে সামরিক বাহিনীর সৈনিকদের জন্য বিশেষ ছাড়ের ব্যবস্থা করেন।
২০০০ সালে এমির তার যৌনকর্মী জীবন সবার নজরে আসে যখন তিনি পর্নোগ্রাফিক ম্যাগাজিনে হাজির হন, রেডিও ও টেলিভিশনে অংশগ্রহণ করন। স্ট্রিপ এল ভি ম্যাগাজিনে তিনি যৌনতা ও সম্পর্ক নিয়ে কলাম লিখতেন। ২০০৪ সালে তিনি বিবিসির দ্যা ব্রথেল প্রোগ্রামে ২০০৪ সালে হাজির হন ও ২০০৫ সালের প্রামাণ্যচিত্র পর্ণোস্টার পেটসে অংশ নেন।. তিনি বর্তমানে লাস ভেগাস নেভাদার কাছে শেরি’স রিসোর্ট এ্যান্ড স্পা নামের লাইসেন্সপ্রাপ্ত গণিকালয়ে কাজ করেন।
বারগার্ল

বারগার্ল হচ্ছে এমন একজন নারী যিনি অতিথি সেবিকা যা নর্তকী হিসেবে কাজ করেন এবং পৃষ্ঠপোষকদের সঙ্গ ও যৌনসেবা দিয়ে থাকেন। এ সেবার প্রকৃত প্রকৃতি নির্ভর করে বারের প্রকারভেদ ও অঞ্চলের ওপর। বেশির ভাগ ক্ষেত্রে পুরুষরাই গ্রাহক হয়ে থাকেন, অনেক সময় আবার মহিলারাও গ্রাহক হয়ে থাকেন।
এসব বারের প্রকারের মধ্যে আছে অতিথি সেবক বার যা পূর্ব এশিয়াতে বেশি দেখা যায়, গো গো বার,বিয়ার বার, ড্যান্স বার যা ভারতে বেশি দেখা যায়।
বারমেইডের সাথে এ বিষয়কে এক করা যায় না, যেখানে বারমেইড শুধুমাত্র পানীয় পরিবেশন করে ও তার কাছ থেকে কোন ধরনের যৌন সেবা আসা করা যায় না। অনেক বার তাই বারগার্ল রাখে যারা যৌন সেবা দিয়ে থাকে।
থাইল্যান্ড ও ফিলিপাইনে এ ধরনের সেবা বেশি দেখা যায়। সেখানে অনেক বারগার্ল যৌনকর্মী হিসেবে কাজ করে গণিকালয়ে। বারগার্লরা কমিশন পায় খদ্দেরের কাছে পানীয় নিয়ে গেলে ও মাঝে মাঝে মুক্ত করা টাকার অংশ পায় যখন খদ্দের তাকে বারের বাইরে নিয়ে যেতে চায়। তাদের জন্য নির্দিষ্ট পরিমাণের পানীয় বরাদ্দ রাখা হয়। অনেক বারগার্ল খদ্দেরকে আলাদাভাবে সেবা দেয়। গো গো বারে তাদের থেকে করা যায় মঞ্চে নাচ করা, কখনো বিকিনি পরে বা অর্ধেক নগ্ন হিসেবে অথবা পুরো নগ্ন হয়ে।
যখন খদ্দের বারের কোন কর্মী বা অতিথি সেবিকা বা নর্তকীকে বাইরে নিয়ে যেতে চায় বিনোদনের জন্য তখন যে টাকা তারা বার কর্তৃপক্ষকে দিয়ে থাকে তাকেই বলে বার ফাইন। এখানে ঐ কর্মী তাড়াতাড়ি তার কাজ থেকে ছুটি পায় ও খদ্দেরের সাথে বারের বাইরের ছোট রুমে বা বাইরে যে কোন জায়গায় চলে যেতে পারে কিছু সময়ের জন্য। থাইল্যান্ড ও ফিলিপাইনের গো গো বারে এ ধরনের সেবা পাওয়া যায়।
বারগার্লরা পতিতা হিসেবেও কাজ করে। অনেকে পশ্চিমাদের মতো এক দিনে যত বেশি খদ্দের পাওয়া যায় তার সন্ধাম করে। তারা মূলত সংক্ষিপ্ত সময় দিতে পারে খদ্দেরকে। অনেকে আবার সারা রাতের হিসেবে খদ্দের নেন। এটা আবার কয়েকদিনের জন্যও হতে পারে। দীর্ঘ সময়ের জন্য বেশি দাম দিতে হয় স্বল্প সময়ের চেয়ে।
অঞ্চলভেদে বারগার্লদের অবস্থা পরিবর্তিত হয়ে থাকে। অনেকে একা থাকেন ও ভালো অর্থ পান বার থেকে। অনেককে আবার বারেই থাকতে হয় ছোট রুমে এবং তার উপার্জনও বেশি হয় না। অনেক সময় তারা সহিংস ঘটনার স্বীকার হন যেমন-ধর্ষণ ও হত্যা। আবার অনেক বারগার্ল যৌনতা বাহিত রোগ যেমন এইডসে আক্রান্ত হয়ে থাকেন।
অনেক দেশে পতিতাবৃত্তিকে নিদারুণ অপরাধ হিসেবে গণ্য করা হয়। যেমন- ফিলিপাইনে এটাকে বলা ব্যবসা বিরোধী ব্যক্তিগত আইনের আড়ালে চালানো হয়। থাইল্যান্ডে বার ফাইন জাতীয় পতিতাবৃত্তি নিষিদ্ধ হলেও এটা সহ্য করা হয। আমেরিকান সৈন্যদের জন্য বারফাইন নিষিদ্ধ সামরিক আইন অনুযায়ী।
ডেস্ট্রিকটেড

ডেস্ট্রিকটেড () একটি চলমান চলচ্চিত্র প্রকল্প, যা শৈল্পিকতা ও পর্নোগ্রাফিকে একত্র করার প্রচেষ্টা থেকে শুরু হয়েছে। মার্কিনও যুক্তরাজ্যে প্রকাশিত চলচ্চিত্রগুলো পরস্পরকে ছাড়িয়ে গেলেও তাদের লাইন আপটা ভিন্ন ছিলো।
২০১০ সালের শেষ নাগাদ এর মার্কিন সংস্করণ মুক্তি পাবার কথা রয়েছে যাতে ৮টি স্বল্পদৈর্ঘ্য চলচ্চিত্র রয়েছে:
এছাড়াও এর যুক্তরাজ্য সংরক্ষণে রয়েছে ৭টি চলচ্চিত্র:
যুক্তরাষ্ট্র ও যুক্তরাজ্য উভয় দেশেই চলচ্চিত্রগুলো পরিবেশনার দায়িত্বপায় রিভলভার এন্টারটেনইমেন্ট।
মুক্তির পর 'ডিস্ট্রিকটেড' সমালোচকদের কাছ থেকে নেতিবাচক থেকে মিশ্র অভ্যর্থনা পেয়েছে, 'রটেন টমাওটসে' ফিল্মটির 12 সমালোচকদের মধ্যে 17% অনুমোদন রেটিং রয়েছে, যার গড় স্কোর 4.80/10।
আরমিন মাইভাস

আরমিন মাইভাস () একজন জার্মান মানুষ যিনি জগৎজোড়া কুখ্যাতি অর্জন করেন ইন্টারনেটের মাধ্যমে পাওয়া একজন স্বেচ্ছাসেবক মানুষকে খুন করে ও তাকে ভক্ষণ করে। তিনি ১লা নভেম্বর ১৯৬১ সালে জন্মগ্রহণ করেন। আরমিন মাইভাস ও তার শিকার একসাথে আক্রান্ত শিশ্ন খাওয়ার চেষ্টা করার পর , আরমিন তাকে খুন করেন ও তার বেশ কিছু পরিমাণ মাংস খেয়ে নেন। এইসব কান্ডের জন্য মাইভাস কসাইদের শিক্ষক নামে পরিচিত। প্রিজনে যাওয়ার পর আরমিন একজন নিরামিষভোজীতে পরিণত হয়েছেন ও জেলে গ্রীন পার্টি সমর্থক রাজনৈতিক দলে যোগ দিয়েছেন।
আরমিন মাইভাস ইন্টারনেটে দ্যা ক্যানিবাল ক্যাফে নামের ওয়েবসাইটে একটি বিজ্ঞাপনের মাধ্যমে ২১ থেকে ৪০ বছরের সুঠামদেহী জবাইযোগ্য ও আহার হতে চাওয়া মানুষের সন্ধান চাইছিলেন । বার্ন্ড জুর্গেন ব্রান্ডিস নামের একজন এতে সাড়া দেন। অন্যান্য অনেক মানুষই এতে সাড়া দেন, কিন্তু আরমিন কারো ইচ্ছার বিরুদ্ধে কিছু করতে চাইছিলেন না। একটা ভিডিও টেপে এসব ধারণ করা হয় যেখানে বার্ন্ড জুর্গেন ব্রান্ডিস ও আরমিন একসাথে মিলিত হন ২০০১ সালের ৯ই মার্চ। এটা ছিল জার্মানির ছোট্ট গ্রাম রটেনবার্গ। আরমিন মাইভাস তার শিকারের শিশ্ন কেটে নেন ও একসাথে আক্রান্ত শিশ্ন খাওয়ার চেষ্টা করেন। ব্রান্ডিস আরমিনকে পীড়াপীড়ি করছিলেন তার শিশ্ন কামড়ে বিচ্ছিন্ন করে ফেলার জন্য, কিন্তু আরমিন সে কাজে ব্যর্থ হন। তবে তার অন্ডকোষকে বিস্ফোরিত করে ফেলেন কামড়ে।তারপর ছুরি দিয়ে তা আলাদা করে লবণ, মরিচ, রসুন ও ওয়াইন দিয়ে প্যানে রান্না করেন ব্রান্ডিসের চর্বি দিয়ে, কিন্তু বেশি পুড়ে ফেলেন। তাই তা খাবার অযোগ্য হয়ে পড়ে। তখন তিনি তা তার কুকুরকে খাইয়ে দেন। যে সংবাদিক এই ভিডিও দেখেন (সবার জন্য ভিডিওটা উন্মুক্ত ছিল না) তিনি বলেন যে ব্রান্ডিস এত বেশি দূর্বল হয়ে পড়েছিল যে খাওয়ার শক্তি ছিল না। গোসলে তার রক্তক্ষরণ হচ্ছিল। আরমিন তাকে ২০টি ঘুমের ট্যাবলেট, পেইন কিলার ও প্রচুর অ্যালকোহল দেন। তারপরে আরমিন তাকে খুন করেন। এরপর প্রায় দশ মাস ধরে ২০ কেজির বেশি মাংস তিনি গ্রহণ করেন তার ফ্রিজারে পিজার বাক্সের নিচে রেখে।
২০০২ সালের ডিসেম্বরে আরমিন গ্রেফতার হন পুলিশের কাছে। একজন কলেজ ছাত্র ইন্টারনেটে নতুন বিজ্ঞাপন দেখেন নতুন শিকারের খোঁজে ও খুনের স্থিরচিত্র ইত্যাদি। তার স্বপক্ষে যুক্তি আসে যে সে ইচ্ছার বিরুদ্ধে কিছু করেনি। তবে আদালত তাকে সারা জীবনের কারাদন্ড দেন। রামেস্টেইন ব্যান্ডের মেইন টেইল ও ব্ল্যাড বাথ ব্যান্ডের ইটেন গান এই ঘটনার ওপর ভিত্তি করে রচিত।
হিরণ্যকশিপু

হিরণ্যকশিপু [(সংস্কৃত: हिरण्यकशिपु) বা হিরণ্যকশ্যপ (সংস্কৃত: हिरण्यकश्यप) নামেও পরিচিত] হলো হিন্দু ধর্মের বিভিন্ন পুরাণে বর্ণিত দৈত্যদের একজন রাজা ও অসুররাজ। হিরণ্যকশিপু শব্দের আভিধানিক অর্থ "স্বর্ণবস্ত্র পরিহিত" যেখানে হিরণ্য অর্থ "স্বর্ণ" এবং কশিপু অর্থ "নরম বালিশ"। হিরণ্যকশিপুর অন্য অর্থ হলো, যে ব্যক্তি সম্পদ এবং ইন্দ্রিয়সুখ পরায়ণ। পুরাণে অবশ্য আরো উক্ত হয়েছে যে, 'হিরণ্যকশিপু' নামক একটি সোনার সিংহাসন থেকে এই নামটি এসেছে, যার অর্থ হলো যে অসুর "অতিরাত্র" (সোম) যজ্ঞে উপবিষ্ট থাকত। হিরণ্যকশিপুর ছোট ভাই, হিরণ্যাক্ষ, ভগবান বিষ্ণুর বরাহ অবতার কর্তৃক নিহত হয়। এতে প্রতিশোধপরায়ণ ও রাগান্বিত হয়ে, অতিপ্রাকৃত শক্তি তথা অমরত্ব লাভের জন্য ভগবান ব্রহ্মার তপস্যা আরম্ভ করে। কিন্তু, পরবর্তীতে ভগবান বিষ্ণুর নৃসিংহ অবতার তাকে হত্যা করে।
হিরণ্যকশিপুর কাহিনি প্রকাশ করে যে, অন্যের উপর অত্যাচারকারী ও অহংকারী বিনষ্ট হয় এবং ঈশ্বরে পূর্ণ আত্মসমর্পণকারী ভক্তকে (এখানে: প্রহ্লাদকে) ঈশ্বর সমস্ত বিপদ থেকে রক্ষা করেন।
পৌরাণিক বর্ণনা অনুযায়ী, হিরণ্যকশিপু, দেবতা ব্রহ্মা হতে বর লাভ করে। ফলতঃ সে অংশত অমরত্ব লাভ করে। হিরণ্যকশিপু কাহিনির তিনটি পর্ব। প্রথম পর্বে, বৈকুণ্ঠের দ্বারপাল জয় এবং বিজয় বৈকুণ্ঠে চার কুমারকে প্রবেশ করতে না দিলে তারা অভিশাপ দেয় যে, জয়-বিজয়, পৃথিবীতে হিরণ্যকশিপু ও হিরণ্যাক্ষ নামক দৈত্য হয়ে জন্ম নিবে। দ্বিতীয় পর্বে, হিরণ্যকশিপু অমরত্ব লাভের জন্য তপস্যা করে ভগবান ব্রহ্মাকে সন্তুষ্ট করে এবং বর লাভ করে। শেষ পর্বে, শত চেষ্টা করেও সে তার পুত্র প্রহ্লাদকে (ভগবান বিষ্ণুর এক ভক্ত) মারতে পারে নি এবং পরে নৃসিংহাবতার হিরণ্যকশিপুকে বধ করে।
মহর্ষি কশ্যপের ঔরসে তৎপত্নী দিতির গর্ভে এই দৈত্যের জন্ম হয়। তার ভাইয়ের নাম হিরণ্যাক্ষ। হিরণ্যাক্ষ বিষ্ণুর হাতে নিহত হলে হিরণ্যকশিপু ব্রহ্মার কঠোর তপস্যায় নিযুক্ত হয় এবং তার নিকট এরূপ বর প্রাপ্ত হয় যে, সে জীব-জন্তু ও যেকোন অস্ত্রের অবধ্য হবে এবং ভূতলে, জলে বা শূন্যে ও দিনের বেলা কিংবা রাতের বেলা তার মৃত্যু হবে না। এরূপ বরে প্রচণ্ডভাবে দৃপ্ত ও উজ্জীবিত হয়ে হিরণ্যকশিপু যথেচ্ছাচার নিয়ম-কানুন করে রাজ্যশাসন করতে লাগল।
হিরণ্যকশিপুর পত্নীর নাম কয়াধু। তার গর্ভে চারটি পুত্র জন্মে। তন্মধ্যে প্রহ্লাদ সর্বকনিষ্ঠ সন্তান ছিলেন। এছাড়াও, প্রহ্লাদ পরম বিষ্ণুভক্ত ছিলেন, কিন্তু হিরণ্যকশিপু ঘোর বিষ্ণুদ্বেষী ছিলেন।
পিতার তাড়নায় এবং শিক্ষকের উপদেশে প্রহ্লাদ হরিনাম ত্যাগ না করায় হিরণ্যকশিপু তার প্রাণনাশের আদেশ দিলেন। বিষাক্ত সাপের বিষ প্রয়োগ, প্রজ্জ্বলিত আগুন, গভীর জলে ডুবানো, হাতির পদতলে পৃষ্ট হওয়াসহ ধারালো অস্ত্রের আঘাতে বিষ্ণুভক্ত প্রহ্লাদের মৃত্যু হয়নি দেখে দৈত্যরাজ হিরণ্যকশিপু অত্যন্ত আশ্চর্য হয়ে নিজ পুত্রকে জিজ্ঞাসা করিলেন, "তুমি এ সমস্ত বিপদ, সংকট হতে কীভাবে পরিত্রাণ পেলে?" প্রহ্লাদ হিরণ্যকশিপুর প্রশ্নের উত্তরে বললেন, "সর্ববিপদভঞ্জন হরিই আমাকে এ সমস্ত বিপদ-আপদ থেকে রক্ষা করেছেন।" এরপর হিরণ্যকশিপু প্রহ্লাদকে জিজ্ঞাসা করলেন, "তোমার হরি কোথায় থাকে?" প্রত্যুত্তরে শিশু প্রহ্লাদ বললেন, "তিনি সবসময়, সব জায়গায় অবস্থান করেন।" দৈত্যরাজ পুনরায় তাকে জিজ্ঞাসা করিলেন, "তোমার হরি এক্ষণে এ স্ফটিকস্তম্ভে আছে কি?" প্রহ্লাদ উত্তর দিলেন, "আছেন বৈ-কি!" এ কথা শুনে প্রচণ্ড গর্জন করে দৈত্য হিরণ্যকশিপু ঐ স্ফটিকস্তম্ভ পা দিয়ে প্রচণ্ড আঘাত করে ভেঙ্গে ফেলেন। ঐ মূহুর্তেই তা হতে এক নরসিংহ মূর্তি নির্গত হয়ে হিরণ্যকশিপুকে স্বীয় দুই উরুর উপর রেখে দিন ও রাতের সন্ধিকালে নখ দিয়ে রক্তাক্ত করে সংহার করে।
দ্য ব্ল্যাক ডাহলিয়া মার্ডার

দ্য ব্ল্যাক ডাহলিয়া মার্ডার একটি আমেরিকান হেভি মেটাল ব্যান্ড যা ২০০১ সালে মিশিগানের ওয়াটারফোর্ড শহরে গঠিত হয়। তারা এ পর্যন্ত ৪টি পূর্ণাঙ্গ স্টুডিও অ্যালবাম বের করেছে ও বর্তমানে মেটাল ব্লেড রেকর্ডস-এর সাথে চুক্তিবদ্ধ আছে। তাদের ব্যান্ডের নাম রাখা হয়েছে এলিজাবেথ শর্টের অমীমাংসিত মৃত্যুকে কেন্দ্র করে যাকে ব্ল্যাক ডাহলিয়া নামেও ডাকা হয়।
২০০১ সালের জানুয়ারীতে এ ব্যান্ডটি তাদের প্রথম ডেমো বের করে যার নাম হোয়াট আ হরিবল নাইট টু হ্যাভ আ কার্স। ২০০৩ সালে দ্য ব্ল্যাক ডাহলিয়া মার্ডার মেটাল ব্লেড রেকর্ডসের সাথে চুক্তিবদ্ধ হয়। ব্যান্ডটির ২য় অ্যালবাম মিয়াসমা ১১৮ নাম্বার অবস্থানে আসে বিলবোর্ডে। তাদের ৩য় অ্যালবাম নকট্যার্নাল বিলবোর্ডে ৭২ নাম্বার অবস্থানে আসে ২০০৭ সালে। তারপর তারা তাদের মাইস্পেস-এ ঘোষণা দেয় যে তারা ক্যানিবাল করপস ব্যান্ডের সাথে আমেরিকা সফরে বের হবে তাদের অ্যালবামটির প্রচারণার জন্য ও ব্যবসায় মেটাল ব্লেড রেকর্ডসের ২৫ বছর পূর্তি উদ্‌যাপন করতে। এই যাত্রায় আরো অংশ নেয় দ্য রেড কর্ড, এয়ন, দ্য অ্যাবসেন্স ও গোটহোর। ২০০৯ সালের ১৫ ই সেপ্টেম্বর ব্যান্ডটি তাদের ৪র্থ অ্যালবাম ডিফ্লোরেট বের করে যা ৪৩তম অবস্থানে চলে আসে বিলবোর্ড ২০০তে। তার চিল্ড্রেন অব বডম ও স্কেলেটনউইচ ব্যান্ডের সাথে সফর করে অ্যালবামটির প্রচারণায়। দ্য ব্ল্যাক ডাহলিয়া মার্ডার মূলত মেলোডিক ডেথ মেটাল, মেটালকোর, এবং ডেথকোর ধারার গান পরিবেশন করে। ব্যান্ডটি ডেথ মেটাল ধারার গানের শব্দ ও ধরনও অনুসরণ করে থাকে। তাদের গানে ব্ল্যাস্ট বীটের ব্যবহারও লক্ষণীয়। মাইস্পেসে তাদের ভাষ্য অনুযায়ী তারা কারকাস, অ্যাট দ্য গেটস, ডার্কেনে, ডিসেকশন, ডার্কথ্রোন, মরবিড এ্যাঞ্জেল, দ্য হন্টেড, ইন ফ্লেমস, ডাইমেনশন জিরো, আয়রন মেইডেন, মেটালিকা ও মেগাডেথের গানের মাধ্যমে অনুপ্রাণিত, এ ব্যান্ডের ভোকাল ট্রেভর স্ট্রনার্ড তার গায়কীতে উচ্চমাত্রার চিৎকারের সাথে সাথে ডেথ মেটালের মতো গর্জনও দিতে পারেন।
নিকোলাস রেমি

নিকোলাস রেমি একজন ফেঞ্চ ম্যাজিস্ট্রেট যিনি বিখ্যাত ছিলেন তার ডাইনী শিকারের জন্য যিনি ১৫৩০ সালে জন্মগ্রহণ করেন। ইউনিভার্সিটি অব টঊলাউস থেকে আইন বিষয়ে পাস করার পর তিনি প্যারিসে আইন চর্চা করতে থাকেন ১৫৬৩ থেকে ১৫৭০ পর্যন্ত। ১৫৭০ সালে তার চাচা অবসরপ্রাপ্ত হন ভসগেসের লেফট্যানেন্ট জেনারেল অবস্থায় এবং রেমি সেই স্থানে যোগ দেন। ১৫৭৫ সালে তিনি লরেইনের ডিউক চার্লস ৩-এর সচিব হিসেবে নিয়োগ পান।
রেম অনেক বই ও কবিতা লেখেন ইতিহাসের ওপর, কিন্তু তার সবচেয়ে বিখ্যাত বই হলো ডাইমোনোল্যাটাইয়া লিবরি ট্রেইস যা ১৫৯৫ সালে প্রকাশিত হয়। এটি জার্মান ভাষায় অনুদিত হয় ও ক্রমশঃ সারা ইউরোপে ডাইনি শিকারের ওপর সবচেয়ে স্বীকৃত বইয়ে পরিণত হয়।
রেমির মতে শয়তান কালো মানুষ বা প্রাণীর রূপ ধারণ করে মানুষের সামনে আসতে পারে যা ব্ল্যাক মাস পছন্দ করে। দানবদের যৌন সম্পর্ক থাকতে পারে মহিলাদের সাথে; যদি তারা রাজী না হয় তবে তাকে ধর্ষণও করা হতে পারে। ১৫৮২ থেকে ১৫৯২ সাল পর্যন্ত রেমি প্রায় ৯০০ মানুষকে বিচারে মৃত্যুদণ্ড দিয়েছিলেন ডাইনি বিচারের রায়ে। তিনি ক্যাথলিক ভাবধারায় বিশ্বাসী ও চার্চের আশীর্বাদ নিয়ে তিনি তার কাজ করেন। তার মানে এই না যে তিনি ধর্মযাজক। তিনি কমপক্ষে একবার বিয়ে করেছিলেন ও তার কিছু সন্তানও আছে। তার ডাইনি শিকার কর্মজীবনের শুরুতে ১৫৮২ সালে তার এক সন্তান সড়ক দুর্ঘটনায় মারা যায় এক ভিখারিনীর অভিশাপে যাকে তিনি টাকা দিতে অস্বীকার করেছিলেন। এরপর তিনি এই কাজে নেমে পড়েন এবং ঐ মহিলাকে আটক করে সফলভাবে মৃত্যুদণ্ড দেন। ১৫৯২ সালে তিনি এই কাজে বিরতি দেন ও প্লেগ থেকে বাচতে গ্রামে চলে যান। ডেমোনোলাট্রাই নামের গ্রন্থে তিনি তার এই ১০ বছরের বিচারের বর্ণনা তুলে ধরেন।
১৯৮৮ সালে টিভি সিরিজ ওয়ারউলফে নিকোলাস রেমিকে একজন ওয়ারউলফ হিসেবে দেখানো হয় যিনি এখনো জীবিত আছেন তার কৌতূহলের সময় থেকে। নিজেকে লুকাতে তিনি এই ম্যাজিস্ট্রেটের ভূমিকায় নামেন। এই চরিত্রে অভিনয় করেন ব্রায়ান থম্পসন।
লিলথ

লিলথ () হলো মেসোপটেমিয়ান একটি মেয়ে ঝড়ের দানব যা বাতাসের সাথে সম্পর্কিত এবং যার সাথে সাথে আসে মৃত্যু, রোগ বালাই ও অসুস্থতা। খ্রিস্টের জন্মের ৪০০০ বছর আগে লিলথের দেখা মেলে সুমেরে বাতাস ও ঝড়ের দানব হিসেবে। খ্রিস্টের জন্মের ৭০০ বছর আগে প্রাচীন ইসরায়েলে লিলথের নাম উচ্চারিত হত। ইহুদি পুরাণ অনুযায়ী লিলথ হলো আদমের প্রথম স্ত্রী যিনি আদমের সাথে একই সময়ে তৈরি হয়েছেন। আদমের অধীনতা অস্বীকার করে তিনি আদমকে ত্যাগ করেন এবং ফেরেশতা সামায়েলের সাথে দেখা করার পর তিনি আর ইডেন গার্ডেন-এ ফেরত যান নি। তার কাহিনী মধ্যযুগে বেশি উন্নতি লাভ করে। লিল্পথ কিংবদন্তির কতাহ এখনও হরর ছবি, স্বপে, আধুনিক সংস্কৃতিতে, সাহিত্যে ও গুপ্তবিদ্যাতে ব্যবহার করা হয়।
কোহেনেট হিব্রু প্রিস্টেস ইন্সস্টিউটের ডেবোরা জ়ে গ্রীন তার নারীবাদী ধর্মতত্ত্ব বিষয়ক একটি পেপারে উল্লেখ করেন যে লিলথ হলো নারী দেবী এবং তাকে দানব হিসেবে চিত্রিত করে একটা দুরত্ব সৃষ্টি করার অপচেষ্টা করা হয়েছে। এভাবে মেয়েদের আসল উৎস তান্ত্রিক অধিকার ও ক্ষমতা থেকে বঞ্চিত করা হয়েছে। সেমেটিক দেবী লিলথের স্বপক্ষে তাকে পুনঃব্যাখ্যার দাবি জানান তিনি যাকে বিভিন্ন পবিত্র গ্রন্থে বাজে ভাবে উপস্থাপন করা হয়েছে।
পশ্চিমা রহস্যময় ঐতিহ্য লিলথকে কাব্বালাহ ধর্মের সাথে তুলনা করে থাকে। স্যামুয়েল আন ওয়েওর তার দ্যা পিস্টেস সোফিয়া আনভেইল্ডে গ্রন্থে বলেন যে সমকামী ব্যক্তিরা লিলথের সহচর। যেসব মহিলারা অবৈধ গর্ভপাতে যান ও যারা তাদের সমর্থন করেন তারা লিলথের গোলকে আবদ্ধ। ডিওন ফরচুন লেখেন যে কুমারী মেরি লিলথের প্রতিচ্ছবি এবং লিলথ হলো লোভী স্বপ্নের উৎস। কেউ যদি নেতিবাচক বিনাহর ধ্যান করেন তবে সে লিলথকে দেখতে পাবেন। নেতিবাচক বাচক উদ্দেশ্যে লিলথে উপাসনা করা হয় পবিত্র আত্নার ক্ষমতা ব্যবহার।
মারিলিয়্যান ম্যানসন

মারিলিয়্যান ম্যানসন একটি আমেরিকান রক ব্যান্ড যা প্রতিষ্ঠা করেন ব্রায়ান ওয়ার্নার ও স্কট পুটেস্কি ফোর্ট লাউডারডাল শহরে যা ফ্লোরিডায় অবস্থিত। ব্যান্ডটি ১৯৮৯ সালে গঠিত হয় মারিলিয়্যান ম্যানসন ও স্পুকি কিডস নামে। এই ব্যান্ডটিকে নির্দিষ্ট কোন শ্রেণীতে ফেলা মুশকিল। বিভিন্ন অ্যালবামে তাদের লাইন-আপ পরিবর্তিত হয়েছে তাদের গানের ধরনের সাথে। ব্যান্ডটির অভূতপূর্ব থিয়েটারের মতো মঞ্চ পরিবেশনা তাদের স্থানীয় সাফল্য এনে দেয়। পরে তা সারা পৃথিবীতে ছড়িয়ে পড়ে। তাদের বর্তমান লাইন-আপ হলো বিখ্যাত গায়ক মারিলিয়্যান ম্যানসন, বেজিস্ট টুইগি রামিরেজ, ড্রামার জিঞ্জার ফিশ ও কি-বোর্ডিস্ট ক্রিস ভরেন্না।
মারিলিয়্যান ম্যানসন ব্যান্ডের পরিচিতি এমনভাবে বেড়েছে যে তাদের আধুনিক সঙ্গীতে অন্যতম পরিচিত ব্যান্ড ও বিতর্কিত ব্যান্ড বলা যায়। ব্যান্ডের এহেন অবস্থার কারণ হলো লিড ভোকাল মারিলিয়্যান ম্যানসনের ক্রমাগত ধর্ম বিরোধিতা ও ধর্মীয় নানা গোষ্ঠীর সাথে বিরোধে জড়িয়ে পড়া। তাদের বিরূদ্ধে অনেক অভিযোগ এসেছে অশ্লীলতা ও আতকে ওঠার মতো পরিবেশনার জন্য। তাদের নিষিদ্ধ করার দাবি তাই বারবারই হয়েছে। কিন্তু তাদের অ্যালবামগুলোর মধ্যে ৪টি টপচার্টে এসেছে প্রথম ১০টি গানের মাঝে। তাদের ৩টি অ্যালবাম প্লাটিনাম পুরস্কার পেয়েছে ও আরো ৩টি অ্যালবাম গোল্ড সনদ পেয়েছে। এই ব্যান্ডের নামের প্রথম অংশ এসেছে যৌন আবেদনময়ী অভিনেত্রী ম্যারিলিন মনরো থেকে ও শেষের অংশ এসেছে কুখ্যাত সিরিয়াল কিলার চার্লস ম্যানসনের কাছ থেকে। মূলধারায় তাদের সাফল্য তাদেরকে উচ্চ মর্যাদায় আসীন করেছে। ২০০৩ সালের জুনে এমটিভির জন উইডারহর্নের মতে তারা আজকের সময়ের সবচেয়ে প্রকৃত শিল্পী। ভিএইচ ওয়ানের মতে তারা মারিলিয়্যান ম্যানসনের স্থান ১০০ গ্রেটেস্ট হার্ডরক শিল্পীদের মধ্যে ৭৮তম স্থানে।
১৯৮৯ সালে ব্রায়ান ওয়ার্নার একজন ছাত্র ছিলেন সাংবাদিকতার। এসূত্রে তিনি নানা মিউজিশিয়ানের সাহচর্যে আসেন যাদের সাথে পরে তাকে তুলনা করা হয়। তিনি তখন নাইন ইঞ্চি নেইল ও মাই লাইফ উইথ থ্রিল কিল কাল্ট ব্যান্ডের সংস্পর্শে আসেন। ব্যান্ড গঠনের পর ডিজে স্কট ডেভিড তাদের ডেমো গুলো রেডিওতে বাজিয়ে তাদের জনপ্রিয় করে তোলেন। তাদের অদ্ভুত মঞ্চ পরিবেশনা তাদের বিখ্যাত করে তোলে। এমন চিত্রও বাদ ছিল না মঞ্চে ক্রুশ বিদ্ধ নগ্ন মহিলা, বাচ্চা একটি খাচায় ও পশুর কাটা রক্তাক্ত অংশ মঞ্চে। তারা মঞ্চে অদ্ভুত ধরনের মহিলাদের পোশাক পরে আসতেন।
১৯৯৩ সালে তারা দ্যা ম্যানসন ফ্যামিলি এ্যালবাম নামের অ্যালবাম বের করেন নাথিং রেকর্ডস থেকে।১৯৯৩ সালের ডিসেম্বরে তারা সফরে বের হয়। এসময় জ্যাক অব জিল ব্যান্ড তাদের সঙ্গী হয়। ফ্লোরিডার জ্যাকসনভিল শহরের ক্রিস্টান জোট তাদের বিরুদ্ধে প্রাপ্ত বয়স্কদের বিনোদনের আইন ভাঙ্গার অপরাধে অভিযোগ আনে। সেসময় জ্যাকসনভিলের ক্লাব ৫ নামক স্থানে তারা এ কাণ্ড করে এবং জ্যাক অব জিলের যেসিকা ইন্দিয়সুখে ব্যস্ত ছিল। পুলিশ তাদের গ্রেফতার করে। এর কিছু দিন পরে ম্যারিলিয়ান ম্যানসন চার্চ অব সাটান-এর প্রতিষ্ঠাতা ডক্টর আন্তন লাভেয়ের সাথে একটি আন্তরিক বৈঠকে মিলিত হন। ডক্টর আন্তন তাকে ভক্তিভাজন উপাধিতে ভূষিত করেন। এর মানে তিনি চার্চ অব সাটানের একজন ভক্তি পাওয়ার যোগ্য ব্যক্তি।
কলম্বিয়া হাই স্কুল ম্যাসাকারের ২ জন খুনী মারিলিয়ান ম্যানসনের ভক্ত ছিল বলে অভিযোগ ওঠে। অনেকে তখন গণমাধ্যমের সমালোচনা করে বলেন যে তারা আসল সামাজিক সমস্যার সমাধান না করে উলটো একটা ব্যান্ডের গানের কথাকে দোষরোপ করছে। মাইকেল মুরের বিতর্কিত প্রামান্যচিত্র বোলিং ফর কলম্বিয়াতে এ সম্পর্কে জিজ্ঞেস করা হলে মারিলিয়্যান ম্যানসন বলেন যেঃ” আমি এটা নিয়ে একটা কথাও বলতে চাই না। আমি শুনতে চাই যা তাদের বলা উচিত যা আগে কেউ কখনো বলেনি।“
এম১৬ রাইফেল

এম১৬ () একটি অ্যাসল্ট রাইফেল যা ১৯৬৩ সালে ভিয়েতনাম যুদ্ধের পর থেকে মার্কিন যুক্তরাষ্ট্র ব্যবহার করে,এআর-১৫ এর উপর ভিত্তি করে ১৯৭৫ সাল থেকে, এম ১৬ বিভিন্ন দেশে ব্যবহার করছে। প্রথম মার্কিন যুক্তরাষ্ট্রে ইউজিন স্টোনার দ্বারা ডিজাইন করা, এটি বর্তমানে মার্কিন যুক্তরাষ্ট্রের সামরিক বাহিনী দ্বারা ব্যবহৃত রাইফেল।এই রাইফেলটি বর্তমান এ ৮০ টিরও বেশি দেশ ব্যবহার করছে।
হেকলার অ্যান্ড কক পিএসজি১

পিএসজি১ () ( — ইংরেজিতে: Precision marksman rifle) হচ্ছে পশ্চিম জার্মানিতে তৈরি একটি আধা-স্বয়ংক্রিয় স্নাইপার রাইফেল। রাইফেলটি নির্মাতা প্রতিষ্ঠান জার্মান অস্ত্র নির্মাতা হেকলার অ্যান্ড কক।
বলা হয়ে থাকে ১৯৭২ সালের গ্রীষ্মকালীন অলিম্পিকের হত্যাকাণ্ডে প্রতিক্রিয়া হিসেবে এই রাইফেলটি বানানো হয়। পশ্চিম জার্মানির পুলিশ বাহিনী সন্ত্রাসীদের মানুষ হত্যা থেকে দ্রুত নির্বিত্ত করতে ব্যর্থ হচ্ছিলো। পরবর্তীকালে হেকলার অ্যান্ড কক নির্ভুল লক্ষ্যে আঘাত হানতে সক্ষম, বড় ম্যাগাজিন বিশিষ্ট, আধা-স্বয়ংক্রিয় এই স্বাইপার রাইফেলটি পুলিশ ও সেনাবাহিনীর জন্য তৈরি করে।
ইমিলি ওটাম

ইমিলি ওটাম একজন গীতিকার, ভায়োলিন বাদক ও কবি যিনি বর্তমানে শিকাগো শহরে বসবাস করছেন। তিনি জন্ম গ্রহণ করেন ১৯৭৯ সালের ২২শে সেপ্টেম্বর। তিনি বেশি পরিচিত তার বিস্তৃত সঙ্গীত ধরন ও থিয়েটারের মতো গান পরিবেশনায়।
ওটাম ১৯৭৯ সালে ক্যালিফোর্নিয়াতে জন্ম নেন।চার বছর বয়সে তিনি ভায়োলিন বাজানো শুরু করেন। কলবার্ন স্কুল অব পারফরমিং আর্টে তিনি ভর্তি হন এর ছয় বছর পরে যেখানে তিনি পরীক্ষা চালাতে থাকেন ইম্প্রোভাইজেশন্যাল স্টাইলের বাজানোর সাথে যা তিনি করে নাইজেল কেনেডির মাধ্যমে অণুপ্রাণিত হয়ে।২০০৩ সালে তিনি বলেন যে তার খাওয়া ,ঘুম ও নিঃশ্বাস হলো তার নিজের রেকর্ডিং যা বেশি বড় ও বারাবার করা হচ্ছিল বলে মনে তার শিক্ষকরা। তিনি পরে স্কুল ছেড়ে দেন তার তাকে হয়রানি করা হচ্ছিল বলে। তিনি ব্লুমিংটনের ইন্ডিয়ানাতে সন্মানজনক ইন্ডিয়ানা ইউনিভার্সিটি স্কুল অব মিউজিকে পড়ার সুযোগ পান। কিন্তু ২ বছর পর তা ত্যাগ করেন তার অপ্রচলিত চুলের ধরন ও সঙ্গীত নিয়ে। ২০০০ সালে তিনি তার নিজস্ব রেকর্ড লেবেল ট্রেইটর রেকর্ডস থেকে তার ক্ল্যাসিক্যাল ভায়োলিনের অ্যালবাম অন আ ডে বের করেন। ওটাম প্রথম পরিচিতি পান যখন কোর্টনি লাভ তার অ্যালবাম আমেরিকা’স সুইটহার্ট করার জন্য তাকে ফ্রান্সে নিয়ে আসেন। ২০০৭ সালে ২২শে জানুয়ারি থেকে ১১ই আগস্ট পর্যন্ত তিনি ওফেলিয়াক ও আনলেসড অ্যালবাম প্রচারণার জন্য সারা ইউরোপ ভ্রমণ করেন। তিনি সে সময় জার্মানি, অস্ট্রিয়া,ইংল্যান্ড ও হল্যান্ড ভ্রমণ করেন।২০০৯ সালে আগস্টে মুক্তি পাওয়া ওটেপ ব্যান্ডের স্ম্যাশ দ্যা কন্ট্রোল মেশিনে অ্যালবামে ভায়োলিন বাজান।
তার মা একজন সেলাই শিল্পী ছিলেন ও সেজন্যই ওটাম তার নিজের পোশাক -পরিচ্ছদের পরিকল্পনা করেন অণুপ্রাণিত হয়ে।তিনি আরো কাপড় নেন ব্ল্যাডি ক্রাম্পেটের কাছ থেকে যিনি ভেকণার সদস্য ও যার নিজস্ব পোশাকের ব্যবসা আছে। ওটাম একজন নিরামিষভোজী।
হেলহ্যামার

হেলহ্যামার একটি প্রভাবশালী সুইজারল্যান্ডের এক্সট্রিম মেটাল ব্যান্ড যারা ১৯৮২ থেকে ১৯৮৪ পর্যন্ত সক্রিয় ছিল। তারা ব্ল্যাক মেটাল ধারার সংগীতের একটি মূল অনুপ্রেরণা ও অন্যতম প্রতিষ্ঠাতা ডেথ মেটাল ধারার। ১৯৮৪ সালে ব্যান্ডের ২ জন সদস্য কেল্টিক ফ্রস্ট ব্যান্ড গঠনের জন্য ব্যান্ড ত্যাগ করে।
এই ব্যান্ডটি ভেনম, ব্ল্যাক সাবাথ, মোটরহেড ও রেভন ব্যান্ড দ্বারা অনুপ্রাণিত। ব্যান্ডটি শুরুতে সমস্যায় পড়ে তাদের অনুশীলনে জায়গা নিয়ে কারণ তখন বাড়ি ভাড়া ও স্টুডিও স্পেস ভাড়া বেড়ে গিয়েছিল। তারা মাত্র ৭০ ডলারে তাদের প্রথম ডেমো ট্রাইয়াম্ফ অব ডেথ রেকর্ড করে যা ফলাফল ছিল হতাশা জনক। ব্রিটেনের মেটাল ফোর্স ম্যাগাজিনের মতো ম্যাগাজিন তাদের সংগীতের প্রশংসা করে। বেশির ভাগ রেকর্ড লেবেল তাদের গান ফিরিয়ে দেয়। তাই তারা নতুন রেকর্ড লেবেল নয়েজ রেকর্ডসের কাছে যায়। ১৯৮৪ সালে ৩১শে মে ব্যান্ডটি ভেঙ্গে যায় ও ১লা জুন কেল্টিক ফ্রস্ট ব্যান্ড গঠিত হয়।
তাদের ৪টি গানের ইপি অ্যাপোক্যালিপটিক রেইডসকে সবচেয়ে গাঢ় ও চূড়ান্ত ধরা হত সে সময় যা ১৯৮৪ সালের মার্চে প্রকাশিত হয়। তাদের গান থেকে ডুম মেটাল,ডেথ মেটাল, ব্ল্যাক মেটাল ও থ্রাশ মেটাল ধারার গানের উদ্ভব হয়। নাপলম ডেথ ও সেপালচুরা ব্যান্ড তাদের মেসিয়াহ গানটিকে আবার কাভার করে।
ফ্লোরেন্স অ্যান্ড দ্য মেশিন

ফ্লোরেন্স এ্যান্ড দ্য মেসিন ইংলিশ রক শিল্পী ফ্লোরেন্স ওয়েলচ ও অন্যান্য শিল্পী যারা তার সাথে মিউজিক করে তাদের রেকর্ডিংয়ের জন্য ব্যবহৃত নাম। মাঝে মাহে তাদের ফ্লোরেন্স+ মেসিন নামেও ডাকা হয়। তারা সোল ও ফোক ধারার গান একসাথে মিশিয়ে গান করে। 
তারা মূলধারার গানে সাফল্য পাওয়ার আগে গণমাধ্যমে বেশ প্রশংসিত হয়, বিশেষ করে বিবিসি বিবিসি ইন্ট্রোডিউসিং-এ ফ্লোরেন্স এ্যান্ড দ্যা মেসিনের অনেক গান প্রচার করে তাদের বিখ্যাত করে তোলে।
তাদের অ্যালবাম লাঙ্গস ৬ই জুলাই ২০০৯ সালে মুক্তি পায় এবং ইংল্যান্ডে গানের শীর্ষ তালিকার ২য় স্থানে এটি টানা ৫ সপ্তাহ অবস্থান করে। ১৭ই জানুয়ারি ২০১০ সালে এই অ্যালবাম শীর্ষ অবস্থানে বলে আসে ও সেখানে টানা ২৮ সপ্তাহ অবস্থান করে। ৫২টি সপ্তাহের ভেতর ৪০টি সপ্তাহে এটি শীর্ষে থেকে ২০০৯ ও ২০১০ সালে ব্রিটেনের সবচেয়ে বেশি বিক্রিত অন্যতম অ্যালবামে পরিণত হয় এ পর্যন্ত ।২০১০ সালের ব্রিট পুরস্কারে এটি মাস্টারকার্ড ব্রিটিশ অ্যালবাম পুরস্কার জিতে নেয়। 
ফ্লোরেন্স লিওন্টাইন মারি ওয়েলচ ১৯৮৬ সালের ২৮শে আগস্ট জন্ম গ্রহণ করেন। তার বাবা ইভেলাইন ওয়েলচ ছিলেন হাভার্ড পড়ুয়া রেনেসা স্টাডিজের অধ্যাপক ও আর্টস বিষয়ের একাডেমিক ডীন ছিলেন কুইন ম্যারি বিশ্ববিদ্যালয়ের এবং তার মা নিক ওয়েলচ বিজ্ঞাপনে কাজ করতেন।
দক্ষিণ পূর্ব লন্ডনের অ্যালিয়েন্স স্কুলে ফ্লোরেন্স লেখাপড়া করেন এবং স্কুলে মাঝে মাঝে তিনি সমস্যায় পড়ত সাথে সাথে চিন্তা না করেই গান গেয়ে ওঠার জন্য। তার ডাইস্লেক্সিয়া ও ডাইস্মেট্রিয়া রোগ ধরা পড়ে ও এটা বিশ্বাস করা হয় যে তার ইনস্মনিয়া রোগ আছে।ক্যাম্বারওয়েল কলেজ অব আর্টসে তিনি পড়তে যান স্কুল ছাড়ার পর ও গানে মনোযোগ দিতে গিয়ে তিনি তা ত্যাগ করেন।
খুব অল্প দিনের ভেতর তার নানা, নানী মারা যাওয়ার তার সন্ত্রাস ও শেষ বিচারের প্রতি কল্পনা তীব্রতর হয়ে ওঠে।তার যখন মাত্র ১০ বছর বয়স তখন তার নানা মৃত্যুবরণ করেন ও তার ১৪ বছর বয়সে তার নানী যিনি ছিলেন শিল্পের ইতিহাসবিদ তিনি আত্নহত্যা করেন। তার বয়স যখন মাত্র ১৩ বছর তখন তার মা তাদের প্রতিবেশীর সাথে পালিয়ে যান যার আরো তিনজন টিনেজ সন্তান ছিল।
স্টুডিও অ্যালবামঃ
ইপিঃ
এন্টিক্রাইস্ট

এন্টিক্রাইস্ট ২০০৯ সালের একটি ভৌতিক ছবি যা লিখেছেন ও পরিচালনা করেছেন লারস ভন ট্রাইয়ার যা একটি জুটিকে কেন্দ্র করে যারা তাদের শিশুর মৃত্যুর পর বনে একটি কুটিরে গিয়ে নানা অভিজ্ঞতার সম্মুখীন হন। পুরুষটি অদ্ভুত দৃশ্য দেখতে পান ও মহিলাটি ক্রমবর্ধমান নৃশংস যৌনাচারণের প্রকাশ ঘটান।ছবিতে মাত্র ২ টি চরিত্র থাকে যারা হলেন উইলিয়াম ডাফো এবং চার্লোত্তে গেইন্সবূর্গ। ছবিটি ২০০৯ সালের উৎসবে প্রথম প্রদর্শিত হয় এবং গেইন্সবূর্গ শ্রেষ্ঠ অভিনেত্রী পুরস্কার জিতে নেন।ছবিটি সমালোচনার জন্ম দেয়। সমালোচকরা ছবিটির শৈল্পিক প্রকাশভঙ্গির প্রশংসা করলেও এর বিষয়বস্তুর যথার্থতা নিয়ে বিভক্ত হয়ে পড়েন।ছবিটি রাশিয়ান ছবি নির্মাতা আন্দ্রেই তারাকোভস্কিকে উৎসর্গ করা হয়।
অতিরিক্তভাবে , বাচ্চাটাকে খেলিয়েছিল স্ট্ররম আচেচে সাহ্লস্ট্রম। ডামি ব্যবহার করা হয়েছিল ডাফো এবং গেইন্সবুর্গের সবচেয়ে খোলামেলা চরিত্রে। পেশাদার পর্নোগ্রাফিক অভিনেতা হোর্স্ট স্ট্রামকা ও ম্যান্ডি স্টারশিপকে নিয়োগ দেয়া হয়েছিল এই কাজের জন্য।
উৎসব
কিয়া আবদুল্লাহ

তার প্রথম উপন্যাস লাভ, লাইফ ও অ্যাসিমিলেইশন লেখেন তিনি কুইন ম্যারি, লন্ডন বিশ্ববিদ্যালয় থেকে কম্পিউটার সায়েন্সে ব্যাচেলর অব সায়েন্স ডিগ্রি লাভ করার পর। তার এই উপন্যাস যথেস্ট বিতর্ক ও প্রশংসার জন্ম দেয়। বাংলাদেশী সম্প্রদায়ে এমনকি তার নিজের পরিবারেও এই উপন্যাস ব্যাপক বিতর্কের জন্ম দেয়। বিশেষ করে টাওয়ার হেমলেট এলাকার মাদকাসক্তি সমস্যার অতি খোলামেলা বর্ণনা ও বেশ কিছু যৌনতা সমৃদ্ধ চিত্র। এত বিতর্ক থাকা সত্ত্বেও আব্দুল্লাহ বলেনঃ “"আমার একটি কন্ঠস্বর আছে এবং আমি বলব যে আমি কি চাই। আমি পেছনে যাচ্ছি না। আমি কোন পেছনের ব্যাপার মঞ্চায়িত করছি না। জনগণকে বলতে দেওয়া উচিত যা তারা বলতে চায়।"” মনিকা আলীর ব্রিক লেন উপন্যাসের সাথে এটার তুলনা করা হয়েছে। এই সম্পর্কে তিনি বলেন, “"আমি অনুভব করছি যে আমরা দু’জন বিষয়বস্তুর জন্য একই পায়রার খোপে আবদ্ধ হয়েছি।"” এই উপন্যাসের সাফল্যের কারণে তিনি এশিয়ান উম্যান ম্যাগাজিনে যোগ দেওয়ার জন্য প্রস্তাব পান যা একটি দক্ষিণ এশিয়ার মহিলাদের জীবন যাত্রার ওপর চাকচিক্যময় মাসিক পত্রিকা। এক বছর এই পত্রিকায় কাজ করার পর তিনি মুক্ত সাংবাদিক হয়ে যান ও তার মনোবৈজ্ঞানিক দ্বিতীয় উপন্যাস চাইল্ডস প্লে লিখেন যা ২০০৯ সালের ডিসেম্বরে প্রকাশিত হয়। এরপর আবদুল্লাহ এশিয়ানা ম্যাগাজিনে কলাম লেখার প্রস্তাব পান ও তা গ্রহণ করেন। এর পাশাপাশি তিনি গার্ডিয়ান পত্রিকার জন্য লেখা শুরু করেন রাজনীতি থেকে সম্পর্ক পর্যন্ত বিষয়সীমায়। তিনি অনেক বিখ্যাত এশিয়ান শিল্পীদের সাক্ষাৎকার নেন, এর মাঝে মীরা সায়াল, আনুশকা সঙ্কর এবং নিতিন সাওনী অন্যতম। তিনি বিবিসি ও চ্যানেল ৪-এর অনেক প্রামাণ্যচিত্র ও খবরে হাজির হন ও রেডিও ২-এর জেরেমি ভাইন শো তে মাঝে মাঝে উপস্থিত হন।
আবদুল্লাহ টাওয়ার হেমলেট যা পূর্ব লন্ডনে অবস্থিত সেখানে জন্ম নিয়েছেন ও বড় হয়ে উঠেছেন। ৭০-এর দশকে তার বাবা-মা বাংলাদেশের সিলেট থেকে ব্রিটেনে অভিবাসিত হন। তিনি তার নয় ভাইবোনের ভেতর সপ্তম এবং তাদের মাঝে একজন ১৯৭৪ সালে জন্মের কিছুদিন পরেই মৃত্যু বরণ করেন।
""আমি ইতোমধ্যেই অনেক প্রবেশযোগ্য। আমি যদি আরও প্রবেশযোগ্য হই তবে আমাকে আমার ফোন নাম্বার সারা লন্ডনের ফোন বাক্সে লাগিয়ে রাখতে হবে।"""- "অন বিয়িং অ্যাকসিসিবল টু আওয়ার রিডারস"" ""যেকোন কিছুই অল্প দিনের জন্য ভাল……এমনকি শ্বাসরুদ্ধকর অবস্থাও প্রাথমিকভাবে ভালো লাগে।"""- "অন দ্যা ডিফিকাল্টিওব লং লাস্টিং রিলেইশনসিপ""""ভারতীয় মহিলারা বিখ্যাত তাদের সৌন্দর্যের জন্য, ইতালীয়, ফেঞ্চ, স্প্যানিশ ও ভূ-মধ্যসাগরের মহিলারা বহিরাগত, স্ক্যান্ডিনেভিয়ান মহিলারা লম্বা পাওয়ালা ও সোনালী চুল যুক্ত,পূর্বদিকের মহিলারা রহস্যময় ও লোভনীয়, ল্যাটিন আমেরিকানরা মোহময়ী ও ইন্দ্রিয়পরায়ণ…এই তালিকা চলতেই থাকবে।কিন্তু বাংলাদেশি মহিলারা- ভালো, কেউই আসলে আমাদের সম্পর্কে জানে না বা পাত্তা দেয় না।এবং যারা পাত্তা দেয়, যদিও বেশির ভাগ সময় পাত্তা না দেয়ার অংশই বেশি, তারা ভাবে যে আমরা খাট, মোটা, কুচ্ছিত ও পদ দলিত।"""-অন দ্যা স্টেরিও টাইপ অব বাংলাদেশী গার্লস"
সাকিউবাস

সাকিউবাস এক প্রকার লোককাহিনীর মহিলা দানব চরিত্র যা প্রাচীন কাল থেকে মধ্যযুগ পর্যন্ত কিংবদন্তি হয়ে আছে যে মেয়ে মানুষের রূপ ধারণ করে পুরুষদের ফুসলিয়ে যৌন সংগমের দিকে নিয়ে যেতে পারে। আধুনিক কালে স্বপ্নে সাকিউবাসকে দেখা নাও যেতে পারে তবে একে বরঞ্চ চিত্রিত করা হচ্ছে আরো আকর্ষণীয় ও উত্তেজক হিসেবে, অথচ প্রাচীনকালে একে ভীতিকর দানবীয় চরিত্র হিসেবে দেখা যেত। সাকিউবাসের পুরুষ চরিত্র হিসেবে দেখা যায় ইনকুবাসকে।ধর্মীয়ভাবে দেখা যায় যে সাকিউবাস বা ইনকুবাসের সাথে বারবার যৌন সংগম মানুষের স্বাস্থ্যহানী কারণ এমনকি মৃত্যু পর্যন্ত ডেকে আনতে পারে।
ভ্যাম্পায়ারের মতোই সাকিউবাসকে দেখা হয় লিলথ, লিলিন বা বেলিলির মতো চরিত্র হিসেবে যে মানুষ থেকে শক্তি নিয়ে বেঁচে থাকে।ঐতিহ্যগতভাবে তাদের ডানা ও লেজ সহকারে চিত্রিত করা হয়ে থাকে।তাদের ডানা হয় বাঁদুড় বা পাখির মতো আর লেজটা সাপের মতো হয়ে থাকে।মাঝে মাঝে অবশ্য মৎস্যকন্যাদের মতোও হয়ে থাকে।
ল্যাটিন শব্দ সাকিউবাস থেকে যা অতিপ্রাকৃতিক বস্তুকে ব্যাখা করতে ব্যবহৃত হয়। সাক্কুবা শব্দটা আবার এসেছে সাক্কুবার যার মানে নিচে অবস্থান। এই শব্দ প্রথম ১৩৮৭ সালে ব্যবহৃত হয়। 
জোহার ও বেনসিরা বর্ণমালা অনুযায়ী লিলথ আদম-এর প্রথম স্ত্রী যে পরে সাকিউবাসে পরিণত হয়। আর্চ এ্যাঞ্জেল স্যামায়েলের সহচর হওয়ার পর সে আর আদমের কাছে ইডেন গার্ডেনে আর ফিরে যায়নি। জোহারিস্টিক কাব্বালায় আমরা দেখতে পাই যে চারজন সাকিউবাস আর্চ এ্যাঞ্জেল স্যামায়েলের সাথে সহচর হিসেবে থেকেছে তারা হলেন লিলথ, নামাহ, ইশেথ জেনুনিম ও আগ্রাত ভাত মাহালাট।পরবর্তীতে আমরা লোককাহিনীতে দেখতে পাই যে সাকিউবাস সিরেনের রূপ ধারণ করেছে।ইতিহাসে আমরা দেখতে পাই ধর্মযাজক ও গুরুরা যেমন-হানিনা বেন দোসা ও আবেয়ি সাকিউবাসের মানুষের ওপর প্রভাব বিস্তারের ক্ষমতা দমন করার চেষ্টা করেছেন। সব সাকিউবাসই আবার পরশ্রীকাতর নয়। ওয়াল্টার মাপিসের মতে পোপ সাইল্ভেস্টার দ্বিতীয় একজন সাকিউবাস মেরিডিয়ানার সাহায্য নিয়ে ক্যাথোলিক চার্চ-এ সর্বোচ্চ আসন পেয়েছেন।পরে তিনি মৃত্যুর আগে পাপ স্বীকার করেন ও অনুশোচনা নিয়ে মৃত্যুবরণ করেন। 
ইতিহাসে আমরা দেখতে পাই যে সাক্কুবি একটি জনপ্রিয় চরিত্র টেলিভিশনে, চলচ্চিত্রে, সংগীতে, সাহিত্যে ও বিশেষ করে ভিডিও গেমে এবং অ্যাানিম চরিত্রে।
কাব্বালাহ ও রাশবাহ বিদ্যালয়ের মতে তিনটি দানবদের রাণী লিলথ বাদে নামাহ,ইশেথ জেনুনিম ও আগ্রাত ভাত মাহালাট প্রজনন ক্ষমতা সম্পন্ন। তবে অন্য কিংবদন্তি মতে লিলথ-এর মেয়ে হলো লিলিন। হেনরিক কামারের লেখা ১৪৮৭ সালের ডাইনীর হাতুড়ি গ্রন্থে আমরা দেখতে পাই যে সাক্কুবাস তার বশে আনা পুরুষ থেকে বীর্য সংগ্রহ করে প্রজননের জন্য।তারপর পুরুষ সাক্কুবাস সেই বীর্যকে মেয়েদের আনুপ্রাণিত করতে ব্যবহার করে। এটাই হলো ব্যাখা যে দানবেরা প্রজনন ক্ষমতাহীন হলেও কীভাবে শিশু উৎপাদন করে।এভাবে উৎপাদিত শিশুরা অতিপ্রাকৃতিক ক্ষমতার প্রভাবে অধিক প্রভাবিত হয়, সাধারণত ধারণা করা হয় যে জন্মগত কদাকার শিশুরাই এমন হয়ে থাকে। এই বইটি অবশ্য ব্যাখা করেনি যে কেন ঐসব মহিলারা স্বাভাবিক শিশুর জন্ম দেয় না যদিও তারা মানব বীর্য দ্বারাই প্রভাবিত হয়ে থাকে।
সফটওয়্যার কোম্পানি

সফটওয়্যার কোম্পানি হল এমন একটি বাণিজ্যিক প্রতিষ্ঠান যা কম্পিউটার সফটওয়্যারের ডেভলপমেন্ট, রক্ষনাবেক্ষণ, পাবলিকেশন ইত্যাদি কাজ সমূহ সম্পন্ন করে থাকে। এই ক্ষেত্রে বাণিজ্যের যে কোন ধরনের মডেল ব্যবহৃত হতে পারে। একই সাথে এই প্রতিষ্ঠানে বিভিন্ন ধরনের সেবা, যেমন প্রশিক্ষণ, ডকুমেন্টেশন এবং পরামর্শ দেয়ার মত বিষযগুলি অন্তর্ভুক্ত হতে পারে।
"সফটওয়্যার" শব্দটি সর্বপ্রথম ব্যবহৃত হয় ১৯৫৩ সালে, তবে ১৯৬০ সালের পর থেকে এটি ব্যাপকভাবে ব্যবহার করা শুরু হয়। এর পূর্বে কম্পিউটারের প্রোগ্রাম তৈরীর কাজ করতে হতো ক্রেতার অথবা UNIVAC এবং আইবিএম নির্দিষ্ট এর মত নির্দিষ্ট কিছু প্রতিষ্ঠানের মাধ্যমে। কম্পিউটার ইউজেস কোম্পানি হল প্রথম বাণিজ্যিক প্রতিষ্ঠান যেখানে কম্পিউটার সফটওয়্যার এবং সেবা প্রদান করা হয়। এটি প্রতিষ্ঠিত হয়েছিল ১৯৫৫ সালে। ১৯৬০ এর প্রথমদিকে সফটওয়্যার প্রস্ততকারী প্রতিষ্ঠানসমূহ ব্যাপকভাবে সম্প্রসারিত হয়। আর এর কিছুদিন আগে থেকেই সর্বসাধারণের মধ্যে কম্পিউটার বিক্রির পরিমাণ বেড়ে যায়। বিশ্ববিদ্যালয়, সরকারী এবং বেসরকারী প্রতিষ্ঠানে তাদের চাহিদা অনুযায়ী বিভিন্ন ধরনের সফরওয়্যারের প্রয়োজন হতে থাকে। এই সময় তৈরী হওয়া সফটওয়্যার সমূহের বেশ কিছু লেখা হয়েছিল নির্দিষ্ট প্রতিষ্ঠানের কর্মচারীদের মাধ্যমে। এর থেকে আবার বেশকিছু বিনামূল্যে দেয়া হয়েছিল ঐ নির্দিষ্ট হার্ডওয়্যার প্রতিষ্ঠান থেকে। আবার কম্পিউটার ইউজেস কোম্পানি (১৯৬৯ সালে প্রতিষ্ঠিত) এর মত বিভিনন বাণিজ্যিক প্রতিষ্ঠানের মাধ্যমেও বেশ কিছু সফটওয়্যার তৈরী করিয়ে নেয়া হয়। এই সময়ই কম্পিউটার প্রস্তুকারী প্রতিষ্ঠানসমূহ যন্ত্রাংশের সাথে অপারেটিং সিস্টেম এবং প্রোগ্রামিং এনভাইরোনমেন্ট যুক্ত করে দিতে থাকে।